Հավելված N 48

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՆՄՈՒՇԱՌՄԱՆ ԵՎ ԼԱԲՈՐԱՏՈՐ ՓՈՐՁԱՔՆՆՈՒԹՅՈՒՆՆԵՐԻ ԿԱԶՄԱԿԵՐՊՄԱՆ ԲԱԺՆԻ ՊԵՏ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) նմուշառման և լաբորատոր փորձաքննությունների կազմակերպման բաժնի (այսուհետ՝ Բաժին) պետ (այսուհետ՝ Բաժնի պետ) (ծածկագիրը՝ 70-26.7-Ղ4-1)**1.2.** **Ենթակա և հաշվետու է**  Բաժնի պետն անմիջական ենթակա և հաշվետու է Տեսչական մարմնի ղեկավարին. **1.3**. **Ենթակա և հաշվետու պաշտոններ**  Բաժնի պետին անմիջական ենթակա և հաշվետու են Բաժնի աշխատողները․  **1.4. Փոխարինող պաշտոնի կամ պաշտոնների անվանումները** Բաժնի պետի բացակայության դեպքում նրան փոխարինում է Բաժնի գլխավոր տեսուչը.  **1.5. Աշխատավայրը** Հայաստան, ք. Երևան, Արաբկիր վարչական շրջան, Կոմիտաս պող․49/2․ |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. ապահովում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին Բաժնի մասնակցությունը. 2. ստորաբաժանման աշխատողների կողմից կատարված աշխատանքների կատարողական չափանիշների, ցուցանիշների հիման վրա կազմում է Բաժնի աշխատանքային ծրագրերը և ապահովում դրանց կատարումը. 3. կազմակերպում է սննդամթերքի, անասնաբուժական և բուսասանիտարական հսկման ենթակա ապրանքների ներմուծման, արտահանման, վերամշակման, արտադրության գործընթացներում ապրանքային խմբաքանակից նմուշների ընտրության, նմուշառման աշխատանքները․ 4. կազմակերպում է սննդամթերքի, անասնաբուժական և բուսասանիտարական հսկման ենթակա ապրանքների ներմուծման, արտահանման, վերամշակման, արտադրության գործընթացներում լաբորատոր փորձարկման (փորձաքննության) համար նմուշները փոփոխությունից պաշտպանող նյութերից պատրաստված համապատասխան տարաներով փաթեթավորման, նմուշների ծածկագրման, դրոշմակնքման կամ կապարակնքման աշխատանքները․ 5. կազմակերպում է փորձանմուշների լաբորատորիաներ տեղափոխելու ժամանակացույցի և օպտիմալ երթուղու մշակման աշխատանքները. 6. կազմակերպում է լաբորատորիաների կողմից տրամադրվող լաբորատոր փորձաքննությունների արձանագրությունների վերաբերյալ էլեկտրոնային բազա տվյալների մուտքագրման աշխատանքների իրականացումը.   **Իրավունքները՝**   * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից, պետական համապատասխան մարմիններից ստանալ Բաժնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն, փաստաթղթեր և նյութեր․ * վերահսկվող տնտեսվարող սուբյեկտներից պահանջել ուսումնասիրությունների իրականացման համար անհրաժեշտ տեղեկատվություն և նյութեր․ * հավատարմագրված լաբորատորիայից պահանջել նմուշների փորձարկման (փորձաքննության) արդյունքների հիման վրա կազմվող փորձարկման արձանագրությունը․ * սննդամթերքի, սննդամթերքի հետ անմիջական շփման մեջ գտնվող նյութերի կամ այլ նյութերի (ներառյալ` միջավայրի), անասնաբուժական և բուսասանիտարական հսկման ենթակա ապրանքների՝ օրենսդրությամբ սահմանված պահանջների (անվտանգությանը, մակնշմանը, փաթեթավորմանը, որակին ներկայացվող պահանջներին) համապատասխանությունը ստուգելու նպատակով տնտեսվարող սուբյեկտից պահանջել նմուշառման իրականացման համար անհրաժեշտ փորձանմուշներ. * տնտեսվարող սուբյեկտներից պահանջել բեռի տվյալ խմբաքանակի անվտանգությունը հիմնավորող ուղեկցող փաստաթղթեր (առողջության սերտիֆիկատ, որակի և անվտանգության կառավարման համակարգի սերտիֆիկատ, անվտանգության սերտիֆիկատ, պետական գրանցման վկայական կամ համապատասխանության հայտարարագիր կամ բեռի տվյալ խմբաքանակի փորձարկման լաբորատորիայի փորձաքննության արձանագրություններ)․ * բեռի համար պատասխանատվություն կրող անձանց ներկայացնել նմուշառման և հետազոտությունների իրականացման համար անհրաժեշտ և անվտանգ պայմաններ ապահովելու պահանջներ․ * նմուշառման իրականացման ընթացքում լրացուցիչ հարցերի պարզաբանման նպատակով Տեսչական մարմնի ղեկավարին ներկայացնել առաջարկություններ Բաժնի աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու, ինչպես նաև Բաժնի գործառույթներին առնչվող առանձին հարցերի պարզաբանման նպատակով աշխատանքային խմբեր կազմավորելու վերաբերյալ․ * Բաժնի առջև դրված խնդիրների և գործառույթների իրականացման հետ կապված հրավիրել խորհրդակցություններ, ինչպես նաև մասնակցել Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ.   **Պարտականությունները՝**   * Տեսչական մարմնի կողմից պետական վերահսկողության շրջանակներում իրականացված փորձաքնությունների արդյունքում հայտնաբերված անհամապատասխանությունների վերացման վերաբերյալ Տեսչական մարմնի ղեկավարին ներկայացնել առաջարկություններ, խնդիրների լուծման ուղիներ՝ համապատասխան հիմնավորումներով և անհրաժեշտ փաստաթղթերով․ * կատարել փորձանմուշներում հայտնաբերված նյութերի քանակությունների և գործող օրենսդրական նորմերի և սահմանափակումների համեմատական վերլուծություն․ * ստուգել տնտեսվարող սուբյեկտների կողմից ներկայացված սննդամթերքի անվտանգության համապատասխանությունը սահմանված փաստաթղթերին (անասնաբուժասանիտարական հաշվառված ձևաթղթեր (վկայական, տեղեկանք, սերտիֆիկատ), բուսասանիտարական հավաստագիր, առողջության սերտիֆիկատ, որակի և անվտանգության կառավարման համակարգի սերտիֆիկատ, համապատասխանության հավաստագիր կամ հայտարարագիր, համապատասխանության գնահատման, հավատարմագրված և նշանակված փորձարկման լաբորատորիայի եզրակացություն)․ * ստուգել սննդամթերքի, կերի և կերային հավելումների փորձարկման (փորձաքննության) իրականացման նպատակով ընտրված նմուշների նմուշառման վերաբերյալ կազմված նմուշառման ակտի նախագծի և փորձարկումների ավարտից հետո փորձարկման գործընթացում չօգտագործված նմուշների կամ դրանց մնացորդների, ինչպես նաև փորձարկման չենթարկված նմուշների վերաբերյալ կազմված նմուշների վերադարձման ակտի նախագծի համապատասխանությունը օրենսդրությամբ սահմանված պահանջներին, խախտումների հայտնաբերման դեպքում տալ դրանց վերացմանն ուղղված համապատասխան ցուցումներ և հանձնարարականեր: Խախտումներ չհայտնաբերելու դեպքում տնտեսվարող սուբյեկտներին տրամադրել նմուշառման ակտ և նմուշների վերադարձման ակտ. * փորձանմուշներում հայտնաբերված նյութերի՝ Եվրասիական տնտեսական միության տեխնիկական կանոնակարգերով սահմանված չափանիշների հետ համեմատության արդյունքները ներկայացնել Տեսչական մարմնի համապատասխան կառուցվածքային ստորաբաժանումներին, Եվրասիական տնտեսական միության անդամ երկրների լիազոր մարմիններին, ծագման երկրի լիազոր մարմիններին․ * Բաժնի գործունեության ոլորտին, վերջինիս գործառույթներին առնչվող իրավական ակտերի նախագծերի կազմման, նախագծերի, ծրագրերի մշակման աշխատանքների ընթացքում ներկայացնել փորձագիտական եզրակացություններ, մասնագիտական կարծիքներ և առաջարկություններ, ինչպես նաև ուսումնասիրել Բաժնի գործառույթները կանոնակարգող և գործառույթների իրականացմանն առնչվող իրավական ակտերը, օրենսդրության խախտումների, հակասությունների, բացերի հայտնաբերման դեպքում ներկայացնել դրանց վերացմանն ուղղված առաջարկություններ. * հետևել Բաժնի լիազորությունների շրջանակներում առաջարկությունների, հաշվետվությունների, տեղեկանքների, միջնորդագրերի, զեկուցագրերի և այլ գրությունների նախապատրաստման աշխատանքներին, անհրաժեշտության դեպքում, ցուցաբերել մեթոդական օժանդակություն. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**   |  |  |  |  | | --- | --- | --- | --- | | 1․ | Ուղղություն | Բնական գիտություններ, մաթեմատիկա և վիճակագրություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն |   *Կամ*   |  |  |  |  | | --- | --- | --- | --- | | 1. | Ուղղություն | Սոցիալական գիտություններ, լրագրություն և տեղեկատվական գիտություններ | Գործարարություն, վարչարարություն և իրավունք |   *Կամ*   |  |  |  |  | | --- | --- | --- | --- | | 1. | Ուղղություն | Կրթություն | Առողջապահություն և սոցիալական աշխատանք | | 2. | Ոլորտ | Կրթություն | Առողջապահություն | | 3. | Ենթաոլորտ | Առարկայական ուղղվածությամբ մանկավարժություն | Բժշկություն |   *Կամ*   |  |  |  |  |  | | --- | --- | --- | --- | --- | | 1. | Ուղղություն | Ճարտարագիտություն, արդյունաբերություն և շինարարություն | | | | 2. | Ոլորտ | Արդյունաբերություն և տեխնոլոգիա | Ճարտարագիտություն | | | 3. | Ենթաոլորտ |  | Քիմիական տեխնոլոգիա | Շրջակա միջավայրի պահպանություն |   **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ ֆիզիկայի կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման բնագավառում` չորս տարվա աշխատանքային ստաժ. **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Կոնֆլիկտների կառավարում 4. Ժամանակի կառավարում 5. Ելույթների նախապատրաստում և կազմակերպում 6. Ժողովների և խորհրդակցությունների կազմակերպում և վարում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար:  **4.2. Որոշումներ կայացնելու լիազորություններ**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցություն**  Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։  **4.4. Շփումներ և ներկայացուցչություն**  Շփվում և որպես ներկայացուցիչ հանդես է գալիս տվյալ մարմնի, այլ պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ իր իրավասությունների շրջանակներում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման գործառույթներից բխող խնդիրները և դրանց տալիս լուծումներ։ |